Държавен вестник, бр. 58, 2025 г., стр. 87

БРОЙ  58	
Д Ъ Р Ж А В Е Н  В Е С Т Н И К 	
СТР.  87   
сержант, новият караул пристигна за смяна. 
Началник на караула – младши сержант 
Иванов (Иванова)“, и „Господин (госпожо) 
младши сержант, старият караул е готов за 
смяна. Началник на караула – сержант Пет­
ров (Петрова)“.
(3) Началниците на караули, въоръжени с 
автомати, не отдават чест, а след командата 
„За по-ЧЕСТ“ подхождат един срещу друг, като 
носят автоматите в положение „на ремък“.
(4) След докладите началниците на кара­
ули се завръщат на десния фланг на своите 
караули и командват „На ре-МЪК!“ („При 
но-ЗЕ“), „СВОБОДНО!“.
(5) За смяната на часовия пред караулно­
то помещение началникът на новия караул 
командва, например: „Редник Георгиев (Геор­
гиева), към мястото на пълнене на оръжието, 
ходом – МАРШ!“ и „ПЪЛНИ!“, след което се 
извършва смяната по определения ред.
(6) Началникът на новия караул въвеж­
да своя караул в караулното помещение, а 
началникът на стария караул отвежда своя 
караул в определеното в плана за началника 
на караула място, оставя за свой заместник 
най-старшия и заедно със своите разводачи 
влиза в караулното помещение.
(7) При температура -10 °С и по-ниска, както 
и при лошо време и при караули с един пост, 
смяната се извършва в караулното помещение.
Чл. 416. (1) Личният състав на новия 
караул при влизане в помещението поставя 
оръжието на пирамидата, след това начал­
ниците на стария и новия караул заповядват 
на своите помощници и разводачи да сдадат 
(приемат) документите, слепките от печатите 
(отпечатъците от пломбите), оборудването, 
таблицата за постовете и лично наблюдават 
за правилността на сдаването.
(2) Помощник-началникът на стария караул 
сдава, а помощник-началникът на новия кара­
ул приема по опис караулното помещение и 
намиращото се в него оборудване, инвентар и 
имущество, а при липса на разводачи – и слеп­
ките от печатите (отпечатъците от пломбите).
(3) Началникът на караула извършва при­
емането (сдаването) на караулното помеще­
ние, оборудването, инвентара и имуществото, 
където няма помощник-началник на караула 
и разводачи. След това приема от началника 
на стария караул документите по опис, сан­
дъците (кутиите) със запаса от боеприпаси 
и ключовете за тях, допуските за отворените 
охранявани обекти, както и средствата за 
комуникация и сигнализация.
(4) Началникът на стария караул запознава 
началника на новия караул с всички забележки, 
разпореждания и констатирани нередности 
при изпълнението на службата.
Чл. 417. (1) След приемането (сдаването) 
на караулното помещение началникът на но­
вия караул командва „Първа смяна – СТРОЙ 
СЕ!“. Разводачите застават на десния фланг на 
своите смени, като носят със себе си слепките 
от печатите (отпечатъците от пломбите).
(2) Разводачите от стария караул застават 
отдясно до съответните разводачи от новия 
караул.
(3) Началникът на новия караул извежда 
смяната от караулното помещение, строява я 
в една редица на една крачка от стойката за 
пълнене (празнене) на оръжието и командва 
„Смяна, отдясно по един – ПЪЛНИ!“. По тази 
команда караулните поред полагат оръжието 
на стойката за пълнене (празнене) и пълнят 
оръжието. Началникът на караула следи за 
действията на караулните и дали оръжието 
се пълни правилно. След като напълни оръ­
жието, всеки от тях докладва „Оръжието е 
напълнено и поставено на предпазител“, взема 
го самостоятелно в положение „на ремък“ и 
застава в строя.
Чл. 418. (1) След като смяната напълни 
оръжието си, началникът на новия караул 
командва „Смяна, надяс-НО!“, „Към постовете, 
ходом – МАРШ!“.
(2) При излизане на смяната от караулното 
помещение началникът на караула (помощ­
ник-началникът на караула) прави боен раз­
чет (приложение № 33) на останалия личен 
състав на караула на резервни групи и му 
поставя задача за отразяване на нападение 
върху охраняваните обекти или караулното 
помещение, за гасене на пожар или бедствие.
(3) Към постовете и от постовете смените 
се движат в колона по един зад разводачите си.
(4) Разводачът на стария караул се движи 
вляво от разводача на новия караул. Всички 
разводачи подават команди на своите подчи­
нени караулни и часови.
(5) Когато караулите (патрулите) имат 
много постове или постовете са разположени 
на голямо разстояние един от друг или от 
караулното помещение, смените могат да се 
движат към постовете с ППС (мотопатрул), 
определени за тази цел. Редът за смяната на 
часовите (патрулите) се определя с правила.
(6) Когато за обхождането на приемания 
обект е необходимо повече от един час време, 
се назначават старши по райони (обекти), 
които ежедневно проверяват състоянието и 
запечатването на обектите и ги сдават на 
началника на караула по ред, определен с 
правила.
(7) Смените на караула при движението 
си към постовете и от постовете отдават чест 
съгласно Строевия устав на въоръжените сили 
на Република България. При смяна на караула 
началникът на новия караул заедно с началника 
на стария караул и чрез помощника и разво­
дачите проверява чрез обхождане и външен 
преглед състоянието на всички охранявани